[{"text_idx": "#000002", "text": "Kolm La\u0308a\u0308neranna jalgpallurit alustasid tippliigas hooaega"}, {"text_idx": "#000003", "text": "AvalehtSportKolm La\u0308a\u0308neranna jalgpallurit alustasid tippliigas..."}, {"text_idx": "#000004", "text": "Neljapa\u0308eval, 5.ma\u0308rtsil pandi pall veerema Eesti 2020 aasta jalgpalli meistrivo\u0303istluste Esiliigas. Kokku teeb meeste Esiliigas kaasa 10 meeskonda, neist u\u0308ks on Pa\u0308rnu Jalgpalliklubi Vaprus. Meie hoiame ko\u0303nealusel klubi tegemistel silma peal juba mitmendat hooaega ja seda va\u0308ga olulisel po\u0303hjusel \u2013 vo\u0303istkonnas teevad kaasa kolm Lo\u0303una-La\u0308a\u0308nemaa Jalgpalliklubi kasvandikku."}, {"text_idx": "#000006", "text": "Pa\u0308rnu JK Vaprus ja Lo\u0303una-La\u0308a\u0308nemaa JK on partnerklubid, kellede koosto\u0308o\u0308 on kestnud rohkem kui 15 aastat. Tillukene maaklubi, nagu seda Lo\u0303una-La\u0308a\u0308nemaa Jalgpalliklubi on, on nende aastatega linnaklubile palju ma\u0308ngijaid kasvatanud. Paljud on tee leidnud noortevo\u0303istkondadesse, nimetatud kolm noormeest aga teinud oma karja\u0308a\u0308ris olulise to\u0303usu just ta\u0308iskasvanute jalgpallis."}, {"text_idx": "#000007", "text": "Ta\u0308navune hooaeg algas Pa\u0308rnu JK Vaprusele vo\u0303o\u0303rsil kohtumisega FC Elva vastu \u2013 va\u0308ga tugev vastane, kellega ka eelmisel hooajal liigas medalite pa\u0308rast suurt vo\u0303itlust peeti, toona va\u0308ljus sellest duellist vo\u0303itjana JK Vaprus, kes kaunistas oma hooaega Esiliiga pronksmedalitega. Neljapa\u0308evane kohtumine pea 200 pealtvaataja ees algas FC Elva juhtva\u0308ravaga ma\u0308ngu 16 minutil. Siis suutsid Vapruse poisid Kristen Saartsi va\u0308ravast teise poolaja alguses viigistada. Uuesti said FC Elva jalgpallurid 2:1 juhtima, kuid ma\u0308ngu 89 minutil lo\u0303i Ronaldo Tiismaa penaltipunktilt ma\u0308ngu lo\u0303ppseisuks 2:2. Ma\u0308ng oli va\u0308ga vo\u0303itluslik ja vigaderohke \u2013 kohtunik jagas kokku 10 kollast ja 2 punast kaarti."}, {"text_idx": "#000008", "text": "Hooaja avama\u0308ngus alustas algkoosseisus Reno Mark. Teisel poolajal liitusid ma\u0308nguga ka Virgo Vallik ja Rocco Mo\u0303tt, seega olid taas ko\u0303ik kolm lo\u0303unala\u0308a\u0308nlast, kunagist lapsepo\u0303lve treeningukaaslast koos platsil. Kohtuniku antud kaardid jo\u0303udsid ka meie kahe ma\u0308ngijani \u2013 Reno na\u0308gi enda ees kahe kollase to\u0303ttu koguni punast ja Virgo kollast kaarti. Pa\u0308rnu JK Vapruse peatreener Taavi Midenbritt ja\u0308i aga u\u0308ldiselt hooaja esimese ma\u0308nguga rahule: \u201cEsimesest ma\u0308ngus Elvast viigiga, eelmisel hooajal alustasime siin kaotusega, seega nende vastu positiivne algus.\u201d"}, {"text_idx": "#000009", "text": "Kolm nimetatud jalgpallurit alustasid Lo\u0303una-La\u0308a\u0308nemaa Jalgpalliklubi treeningutega veel siis, kui ka\u0308isid Lihula Lasteaia viimases ru\u0308hmas ja treenisid klubis 10 aastat. Virgo Valliku esimesed kooliaastad mo\u0308o\u0308dusid nu\u0308u\u0308dseks suletud Tuudi Algkoolis. Lo\u0303puks to\u0303i haridustee ka teda Lihula Gu\u0308mnaasiumisse, kus teda Reno Mark ja Rocco Mo\u0303tt ees ootasid. Koos ma\u0308ngiti ku\u0308mnetel ja ku\u0308mnetel turniiridel ja vo\u0303istlustel, ning peeti kodukooli ja koduklubi eest sadu kohtumisi. Eesti noorte meistrivo\u0303istlustel on aga praegu 18 aastane Rocco Mo\u0303tt oma kasvatajaklubi esindanud neljal hooajal, ma\u0308nginud 52 kohtumist ja lo\u0308o\u0308nud viis va\u0308ravat. 19-aastane Reno Mark on seda teinud samuti neljal hooajal, ma\u0308nginud 47 kohtumises ja skoorinud 19 korral. A\u0308sja 17-aastaseks saanud Virgo Vallik aga esindas oma esimest klubi riigi esivo\u0303istlustel kolmel hooajal. Ma\u0308ngis seal 41 kohtumist ja lo\u0303i nendes uskumatud 55 va\u0308ravat. Ko\u0303ik kolm jalgpallurit on esindanud ka Eesti omavanuste erinevaid noortekoondisi."}]